《同袁通判游越中三首·鸿禧观》
宋代·陈著

停舟过桥去，两岸绿垂杨。
绕屋水为界，入门花满廊。
如今为道观，闻昔是书堂。
此意与谁说，春风湖渺茫。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。